
Analiza e Financave Vendore gjatë 3 mujorit 2026
[bookmark: _Toc44403610][bookmark: _Toc449351139]Financat Vendore gjatë periudhës janar – qershor 2026

[bookmark: _Hlk205456167]Financat publike në nivel vendor zbatohen mbi parimet e Ligjit nr.68/2017 “Për financat e vetëqeverisjes vendore”, të ndryshuar, i cili synon sigurimin e një sistemi financiar të qëndrueshëm, transparent dhe të përgjegjshëm për njësitë e vetëqeverisjes vendore. Në këtë kuadër, monitorimi i vazhdueshëm i treguesve financiarë vendorë përbën një element të rëndësishëm për vlerësimin e performancës së njësive vendore, si dhe për evidentimin në kohë të faktorëve që ndikojnë në realizimin e të ardhurave dhe shpenzimeve të tyre. Ministria e Financave ndjek në mënyrë periodike dhe të vazhdueshme, ecurinë e treguesve të të ardhurave dhe shpenzimeve të buxhetit vendor, me qëllim monitorimin e zbatimit të politikave fiskale në nivel vendor, vlerësimin e qëndrueshmërisë financiare të njësive të vetëqeverisjes vendore dhe ofrimin e asistencës teknike për përmirësimin e menaxhimit të financave publike. 
Referuar raportit të treguesve fiskalë të buxhetit të konsoliduar dhe të dhënave të Sistemit Informatik Financiar të Qeverisë, është realizuar analiza e të ardhurave dhe shpenzimeve të buxhetit vendor në nivel kombëtar për periudhën 6 mujore janar-qershor 2026, duke i marrë në krahasim këto të dhëna edhe me periudhat e njëjta të viteve të mëparshme. Krahasimi i të dhënave synon të evidentojë ecurinë e financave vendore, tendencat në realizimin e të ardhurave, nivelin e përdorimit të fondeve publike, si dhe dinamikën e investimeve dhe të shpenzimeve për ofrimin e shërbimeve publike. Gjithashtu, analiza shërben për të vlerësuar ndikimin e politikave fiskale dhe financiare në performancën e pushtetit vendor, si dhe për të identifikuar sfidat dhe prioritetet kryesore që kërkojnë vëmendje gjatë pjesës së mbetur të vitit buxhetor 2026.

Të ardhurat vendore
[bookmark: _Hlk205456401]Për periudhën janar-qershor 2026, njësitë e vetëqeverisjes vendore (NJVQV) në shkallë kombëtare kanë mbledhur të ardhura të veta tatimore në masën 34.8 miliardë lekë. Ky nivel rezulton rreth 15.7 miliardë lekë ose rreth 82% më e lartë se vlera e të ardhurave tatimore të mbledhura gjatë të njëjtës periudhë 2025, që përfaqëson një rritje të të ardhurave vendore jashtë trendit të zakonshëm të rritjes gjatë këtyre viteve. Realizimi i të ardhurave vendore gjatë 6M 2026, kundrejt të njëjtës periudhë të vitit 2025, tregon rritje të mbledhjes së të ardhurave të veta për secilin nga zërat e taksave vendore, por rritja më e madhe është tek të ardhurat nga taksat lokale, kryesisht të ardhurat nga ‘taksa e ndikimit në infrastrukturë nga ndërtimet e reja’, e cila në 6M 2026 krahasuar me 6M 2025 ka një rritje prej 12.2 miliard lekë, ku konkretisht vërehet një rritje e arkëtimeve të kësaj takse kryesisht në bashkinë Tiranë si dhe bashkitë ku ka ndërtime të reja në zhvillim. Të dhënat për këtë taksë sipas bashkive që kanë arkëtuar më shumë të ardhura në 6M 2026 dhe kundrejt të njëjtës periudhë të vitit 2025, reflektohen në tabelën e mëposhtme:
Tabela nr.1: Të ardhurat nga taksa e ndikimit në infrastrukturë nga ndërtimet e reja (në mijë lekë)
	Taksa e ndikimit në infrastrukturë nga ndërtimet e reja 
	Realizimi 6M 2026
	Realizimi 6M 2025
	Rritja 
6M 2026-6M 2025

	Bashkia Tiranë
	12,467,490
	2,696,517
	9,770,973

	Bashkia Himarë
	1,211,035
	301,680
	909,355

	Bashkia Sarandë
	477,903
	70,671
	407,232

	Bashkia Durrës
	841,338
	532,741
	308,597

	Bashkia Shkodër
	327,470
	20,163
	307,307

	Bashkia Lezhë
	230,636
	41,824
	188,812

	Bashkia Kavajë
	620,046
	452,584
	167,462

	Total pushteti vendor
	18,342,610
	6,142,446
	12,200,164


Burimi: Drejtoria e Financave Vendore, Ministria e Financave (2026)
Në 6M e vitit 2025 dhe gjatë gjithë vitit 2025 të ardhurat nga ‘taksa e ndikimit në infrastrukturë nga ndërtimet e reja’ nuk u realizuan sipas parashikimit kryesisht në bashkinë Tiranë, si dhe në bashki të tjera, ndoshta si frenim i përkohshëm i procesit të ndërtimeve, frenim i dhënies së lejeve të ndërtimit apo afateve të procedurave të aplikimeve për to. Megjithatë sektori i ndërtimit është një nga sektorët më në zhvillim e me më shumë produktivitet në ekonominë tonë e si rrjedhojë rritja e arkëtimit të të ardhurave nga ‘taksa e ndikimit në infrastrukturë nga ndërtimet e reja’ në vitin 2026 vlerësojmë se vjen si pasojë e aporovimit të lejeve të ndërtimit në pritje dhe materializimit të pagesave të taksës përkatëse për to.
Po ashtu vërehet që edhe taksa e pasurisë ka pësuar rritje në 6M 2026 krahasuar me 6M 2025 kryesisht në bashkinë Tiranë, Vlorë, dhe disa bashki të tjera. Të dhënat për bashkitë që kanë arkëtuar më shumë në 6M 2026 dhe kundrejt të njëjtës periudhë të vitit 2025 reflektohen në tabelën e mëposhtme:

Tabela nr.2: Të ardhurat nga taksa e pasurisë në disa bashki (në mijë lekë)
	TAKSA E PASURISË
	Realizimi 6M 2026
	Realizimi 6M 2025
	Rritja 6M 2026-6M 2025

	Bashkia Tiranë
	3,230,123
	2,620,555
	609,568

	Bashkia Vlorë
	532,746
	186,295
	346,451

	Bashkia Cërrik
	106,098
	29,304
	76,793

	Bashkia Elbasan
	112,419
	73,508
	38,911

	Bashkia Vorë
	132,845
	98,424
	34,421

	Bashkia Patos
	36,612
	13,653
	22,959

	Bashkia Himarë
	30,533
	8,119
	22,414

	Total pushteti vendor
	5,922,510
	4,722,510
	1,200,000


Burimi: Drejtoria e Financave Vendore, Ministria e Financave (2026)
Në 6M 2026, kundrejt të njëjtës periudhë të vitit 2025, sipas llojit të taksës së pasurisë (ku përfshihen të ardhurat nga taksa mbi ndërtesën, taksa mbi truallin, taksa mbi tokën dhe taksa mbi transaksionet mbi pasurinë e paluajtshme), bashkia Tiranë ka arkëtuar më shumë të ardhura nga taksa e ndërtesës dhe taksa mbi transaksionet e kryera mbi pasurinë e paluajtshme; bashkia Vlorë ka arkëtuar më shumë të ardhura nga taksa mbi transaksionet e kryera mbi pasurinë e paluajtshme; bashkia Elbasan dhe Cërrik kanë arkëtuar më shumë të ardhura nga taksa e ndërtesës; bashkia Vorë ka arkëtuar më shumë të ardhura nga taksa e ndërtesës dhe taksa mbi transaksionet mbi pasurinë e paluajtshme, kurse bashkia Patos ka arkëtuar më shumë të ardhura nga taksa e ndërtesës, taksa mbi tokën bujqësore dhe taksa mbi truallin; bashkia Himarë ka arkëtuar më shumë të ardhura nga taksa e ndërtesës dhe taksa mbi transaksionet mbi pasurinë e paluajtshme.
[bookmark: _Hlk205456707]Në totalin e tyre ecuria e të ardhurave tatimore të pushtetit vendor për periudhën 6 mujore në vitet 2016-2026, referuar të dhënave të treguesve fiskalë të konsoliduar, paraqitet në grafikun e mëposhtëm:
[bookmark: _Toc44404468]Grafiku 1: Të ardhurat e përgjithshme tatimore të pushtetit vendor dhe ritmi i ndryshimit të tyre

Burimi: Drejtoria e Financave Vendore, Ministria e Financave (2026)
[bookmark: _Hlk205457245]Ndër vite, të ardhurat e pushtetit vendor kanë pësuar ndryshime si në vlerë ashtu edhe në strukturën e burimit të tyre. Të ardhurat që sigurojnë NJVQV-të nga ‘taksat lokale’ janë ato që zënë pjesën më të madhe me rreth 83% të totalit të të ardhurave vendore për 6M 2026. Ndërkohë, nga ‘taksa e pasurisë’ (ndërtesa, trualli dhe toka bujqësore) janë mbledhur rreth 5,923 milionë lekë ose rreth 17% e totalit të të ardhurave vendore. Kurse ‘taksa mbi biznesin e vogël’ për 6 mujorin e parë të vitit 2026 është realizuar në rreth 13 milion lekë duke zënë rreth 0.04% të të ardhurave vendore për periudhën. Grafikisht ecuria e të ardhurave tatimore të pushtetit vendor sipas llojit të burimit paraqitet në grafikun e mëposhtëm:

Grafiku 2: Të ardhurat sipas burimit për pushtetin vendor në shkallë kombëtare

Burimi: Drejtoria e Financave Vendore, Ministria e Financave (2026)

Taksat Lokale
[bookmark: _Hlk205457907]Të ardhurat nga taksat lokale janë një ndër burimet më të rëndësishme të financimit për njësitë e vetëqeverisjes vendore, të cilat gjithmonë e më shumë po konsolidohen në këndvështimin financiar dhe këtë e dëshmon rritja e të ardhurave nga ky burim ndër vite. Në total për periudhën 6M 2026, të ardhurat nga taksat lokale janë mbledhur në masën rreth 28,872 milionë lekë që zënë rreth 83% të të ardhurave të veta vendore për periudhën dhe 85% të planit vjetor për këtë zë të ardhurash. Kundrejt një viti më parë, ky burim ka një rritje me 14,472 milionë lekë ose rreth 100% më shumë, rritje e cila sipas analizës së secilës prej elementëve të të ardhurave nga ky grupim reflektohet në të ardhurat nga ‘taksat e tjera lokale’, të ardhurat nga ‘tarifat vendore për zënien e hapësirave’, ndërkohë që rritja më e madhe vjen kryesisht nga mbledhja e të ardhurave nga ‘taksa e ndikimit në infrastrukturë nga ndërtimet e reja’, e cila për 6 mujorin e parë është mbledhur në mbi 18.3 miliard lekë ose 12.2 miliard lekë më shumë se 6 mujori 2025. Bashkitë me rritjen më të madhe në arkëtimet e kësaj takse kundrejt 6 mujorit të vitit 2025 referohen në tabelën nr.1 më sipër. 
Ecuria në vite e të ardhurave nga taksat lokale reflektohet vizualisht në grafikun e mëposhtëm:
[bookmark: _Toc44404471]Grafiku 3: Të ardhurat nga taksat lokale

Burimi: Drejtoria e Financave Vendore, Ministria e Financave (2026)
Taksa mbi pasurinë 
Të ardhurat nga taksa mbi pasurinë janë po ashtu një burim mjaft i rëndësishëm për pushtetin vendor, nëpërmjet të cilave NJVQV-të mund të zhvillojnë politika vendore në diskrecion të plotë të përdorimit. Vitet e fundit, thelbi i reformës mbi këtë burim financimi në politikat e qeverisë, është hartimi i metodologjisë së vendosjes së kësaj takse mbi bazë vlere dhe ndërtimi kadastrës së detajuar mbi pronën. Për 6M 2026 të ardhurat nga taksa mbi pasurinë janë realizuar në masën rreth 5,923 milionë lekë ose rreth 59% të planit vjetor. Duke iu referuar të dhënave të treguesve fiskalë të konsoliduar, ky burim ka një rritje me 25% ose rreth 1,200 milionë lekë, krahasuar me 6 mujorin e një viti më parë. Të ardhurat nga kjo taksë zënë rreth 17 përqind të totalit të të ardhurave të 6 mujorit 2026. Bashkitë me rritjen më të madhe në mbledhjen e kësaj takse referohen në tabelën nr.2 më sipër.  Ecuria në vite e taksës mbi pasurinë (ku përfshihen taksa mbi ndërtesën, taksa mbi truallin, taksa mbi tokën bujqësore dhe taksa mbi transaksionet mbi pasurinë e paluajtshme) reflektohet vizualisht në grafikun e mëposhtëm:

Grafiku 4: Të ardhurat nga taksa mbi pasurinë

Burimi: Drejtoria e Financave Vendore, Ministria e Financave (2026)

Taksa e Biznesit të vogël
[bookmark: _Toc44404470]Taksa mbi biznesin e vogël është bërë zero pas ndryshimeve fiskale ligjore (ligji nr.112/2020 “Për disa ndryshime në ligjin nr. 9632, datë 30.10.2006, “Për sistemin e taksave vendore”, të ndryshuar”). Megjithatë rezulton se nga ky zë ka patur realizim faktik edhe pas vitit 2020, të cilat përfaqësojnë detyrime të prapambetura të paguara me vonesë. Në përgjithësi këto vite realizimi i të ardhurave të mbledhura nga ky zë ka qenë në vlera dyshifrore duke zënë 0.02% - 0.04% të peshës së totalit të të ardhurave vendore. Gjatë 6 mujorit të parë të vitit 2026, sipas bashkive nga ky zë janë mbledhur më pak se 13 milion lekë, që përfaqëson 0.04% të të ardhurave vendore për 6 mujorin e parë të vitit 2026. 
Të ardhura të tjera jotatimore 
Për periudhën janar-qershor 2026, njësitë e vetëqeverisjes vendore (NJVQV) në shkallë kombëtare kanë mbledhur të ardhura të tjera jotatimore në masën 2,085 milion lekë të cilat rezultojnë me rritje prej 60 milion lekë më shumë se vlera e të ardhurave jotatimore të mbledhura gjatë të njëjtës periudhë të vitit 2025.








Shpenzimet vendore

Shpenzimet për buxhetin vendor  janë një tregues i rëndësishëm i procesit të menaxhimit të financave publike në nivel vendor. Ndër vite këto shpenzime janë shfaqur në rritje kundrejt vitit të mëparshëm, e kjo vjen si rezultat i rritjes së mbulimit të funksioneve të pushtetit vendor dhe rritjes së nivelit të shërbimeve që njësitë e vetëqeverisjes vendore ofrojnë për qytetarët. Për 6 mujorin e parë të vitit 2026, shpenzimet e pushtetit vendor janë realizuar në masën rreth 42,224 milion lekë dhe krahasuar me 36,547 milion lekë për të njëjtën periudhë të vitit 2025, rezulton se kanë shënuar një rritje prej rreth 5,677 milion lekë ose rreth 16 përqind. Ky zhvillim reflekton rritjen e kapaciteteve financiare të pushtetit vendor dhe përmirësimin e nivelit të zbatimit të funksioneve dhe shërbimeve publike vendore. Duke ju referuar të dhënave për shpenzimet e pushtetit vendor për periudhën 6 mujore në vite, do të kemi rezultatet si në grafikun e mëposhtëm:
Grafiku 5: Shpenzimet për pushtetin vendor dhe ritimi i ndryshimit të tyre

Burimi: Drejtoria e Financave Vendore, Ministria e Financave (2026)
Nga analiza e të dhënave të shpenzimeve sipas klasifikimit ekonomik vihet re që zërat e shpenzimeve krahasuar me të njëjtën periudhë të një viti më parë, kanë rritje në përgjithësi tek të gjithë zërat, si pagat, sigurimet, shpenzimet operative, subvencionet, shpenzimet e tjera korente dhe shpenzimet kapitale. Shpenzimet totale të pushtetit vendor u rritën me rreth 16%, nga të cilat shpenzimet korrente shënuan një rritje prej rreth 12%. Brenda tyre, shpenzimet e personelit u rritën me 12%, shpenzimet operative me 13%, ndërsa subvencionet me rreth 10%,  ndërkohë, zëri i shpenzimeve të tjera korrente është realizuar në masën 1,292 milion lekë, me një rritje prej rreth 42 milion lekë ose 3.4% kundrejt 6 mujorit të parë të vitit 2025.
Duke iu referuar të dhënave për shpenzimet e pushtetit vendor gjatë 6 mujorit të parë të vitit 2026 krahasuar me të njëjtën periudhë të vitit 2025, situata paraqitet grafikisht në grafikun e mëposhtëm:
[bookmark: _Toc44404472]
Grafiku 6: Shpenzimet të pushtetit vendor sipas klasifikimit ekonomik për 6 mujorin 2026 vs 2025

Burimi: Drejtoria e Financave Vendore, Ministria e Financave (2026)

Në përqindje, rritjen më të lartë e kanë shënuar shpenzimet kapitale, të cilat u rritën 34.3% krahasuar me të njëjtën periudhë të vitit të kaluar, ose me rreth 2,040 milion lekë, duke reflektuar përshpejtimin e ecurisë së investimeve vendore gjatë vitit 2026. Kurse në terma nominalë, kontributin më të madh në rritjen e shpenzimeve e ka dhënë zëri i shpenzimeve të personelit, i cili rezulton rreth 2,379 milion lekë më i lartë se në të njëjtën periudhë të vitit të kaluar.
Në tabelën e mëposhtme janë paraqitur në mënyrë të përmbledhur të dhënat e të ardhurave të veta tatimore të pushtetit vendor dhe shpenzimeve të buxhetit vendor, gjatë 6 mujorit të parë të vitit 2026 dhe 6 mujorit të parë të vitit 2025, si dhe ndryshimet mes tyre në vlerë dhe në përqindje.
[bookmark: _Toc107318911][bookmark: _Hlk205460840]Tabela nr.3: Të ardhurat dhe shpenzimet faktike të pushtetit vendor sipas natyrës (në milion lekë)
	Nr
	E  M  Ë  R  T  I  M  I
	6 mujori Realizimi faktik 
	Ndryshimet 2026 ndaj 2025

	
	
	2026
	2025
	në vlerë
	në %

	I.
	Të ardhura nga Pushteti vendor
	34,808
	19,133
	15,675
	82%

	I.1
	Taksa mbi pasurinë
	5,923
	4,723
	1,200
	25%

	I.2
	Taksa e biznesit të vogël
	13
	10
	3
	26%

	I.3
	Taksa Lokale
	28,872
	14,400
	14,472
	100%

	II.
	Shpenzime nga Pushtetit Vendor
	42,224
	36,547
	5,677
	16%

	II.1
	Shpenzime Korente
	34,233
	30,596
	3,637
	12%

	 
	Personeli 
	22,153
	19,774
	2,379
	12%

	 
	Shpenzime Oper. Mirmbajtje
	9,826
	8,694
	1,133
	13%

	 
	Subvencione
	961
	878
	84
	10%

	 
	Te tjera
	1,292
	1,250
	42
	3%

	II.2
	Shpenzime Kapitale
	7,991
	5,951
	2,040
	34%


Burimi: Drejtoria e Financave Vendore, Ministria e Financave (2026)
Shpenzimet e personelit për 6 mujorin e parë të vitit 2026 përbëjnë një pjesë të konsiderueshme të shpenzimeve totale të njësive të vetëqeverisjes vendore. Këto shpenzime janë realizuar në masën rreth 22,153 milion lekë, nga të cilat 19,003 milion lekë për paga dhe 3,150 milion lekë për sigurime shoqërore. Krahasuar me të njëjtën periudhë të vitit 2025, shpenzimet e personelit janë rritur me rreth 2,379 milion lekë ose 12%. Rritja e tyre vjen kryesisht si rezultat i politikave të rritjes së pagave në sektorin publik, si dhe rritjes së pagës minimale, të cilat kanë ndikuar në mënyrë të drejtpërdrejtë në koston e personelit të njësive vendore.
Shpenzimet operative dhe të mirëmbajtjes janë një element thelbësor për garantimin e ofrimit të shërbimeve publike vendore. Për 6 mujorin e parë të vitit 2026 këto shpenzime janë realizuar në masën rreth 9,826 milion lekë, kundrejt 8,694 milion lekë të realizuara në të njëjtën periudhë të vitit 2025. Si rrjedhojë, ky zë paraqet një rritje prej rreth 1,133 milion lekë ose 13%, çka dëshmon për angazhim më të madh financiar në mbështetje të funksioneve dhe shërbimeve vendore.
Shpenzimet për subvencione dhe të tjera shpenzime korrente janë shpenzimet që zhvillojnë njësitë e vetëqeverisjes vendore për të subvencionuar dhe mbuluar funksione të tjera administrative. Konstatohet se në 6 mujorin e parë të këtij viti në raport me 6 mujorin e parë të vitit 2025, subvencionet janë realizuar në masën rreth 961 milion lekë, duke rezultuar rreth 84 milion lekë ose 10% më të larta krahasuar me 6 mujorin e parë të vitit 2025. Ndërkohë, shpenzimet e tjera korrente janë realizuar në masën rreth 1,292 milion lekë, duke shënuar një rritje prej rreth 42 milion lekë ose 3% krahasuar me të njëjtën periudhë të vitit të kaluar. Ecuria e këtyre zërave tregon rritje të moderuar të shpenzimeve mbështetëse të njësive të vetëqeverisjes vendore.
Shpenzimet kapitale përbëjnë një komponent të rëndësishëm të buxhetit vendor, pasi ndikojnë drejtpërdrejt në zhvillimin ekonomik dhe përmirësimin e infrastrukturës lokale. Për 6 mujorin e parë të vitit 2026, shpenzimet kapitale janë realizuar në masën rreth 7,991 milion lekë, kundrejt 5,951 milion lekë të shpenzuara në të njëjtën periudhë të vitit 2025. Kjo përfaqëson një rritje prej rreth 2,040 milion lekë ose 34.3%, duke e bërë këtë zërin me rritjen më të lartë në përqindje ndër të gjitha kategoritë e shpenzimeve. Rritja e investimeve vendore është një tregues pozitiv për zhvillimin e projekteve infrastrukturore dhe përmirësimin e shërbimeve në nivel vendor.
Për periudhën 6 mujore, shpenzimet kapitale zënë rreth 19% të shpenzimeve totale të pushtetit vendor, duke zënë një peshë të ulët ndaj totalit krahasuar me shpenzimet e personelit të cilat zënë 52% apo ato operative që zënë 23% të shpenzimeve totale të pushtetit vendor, megjithatë pritshmëria është që ecuria e investimeve të pushtetit vendor të jetë pozitive deri në fund të vitit.  
	Megjithatë, referuar realizimit faktik kundrejt planifikimit të investimeve, rezulton se në 6M 2026 pushteti vendor ka realizuar vetëm 15% të planit vjetor të investimeve. Ndonëse niveli i realizimit paraqitet më i lartë krahasuar me tremujorin e parë të vitit, një pjesë e bashkive të mëdha vijojnë të kenë ritme relativisht të ulëta realizimi kundrejt planit vjetor. Kjo tregon nevojën për përshpejtimin e procedurave të prokurimit dhe zbatimit të projekteve investuese gjatë gjysmës së dytë të vitit, me qëllim përmbushjen e objektivave të planifikuara.

Fondi i Rindërtimit
Në kuadër të Programit të Rindërtimit, janë akorduar fonde me qëllim financimin e projekteve të rindërtimit dhe mbështetjen e familjeve përfituese nga ky program. Plani për rindërtimin për bashkitë deri në fund të muajit qershor të vitit 2026, është në masën 5,863 milion lekë, ku përveç fondit të planifikuar për këtë vit nga buxheti i shtetit dhe akorduar me VKM, përfshihet fondi i rindërtimit i papërdorur në buxhetin e vitit 2025 dhe i trashëguar në buxhetin e vitit 2026. Deri në fund të muajit qershor, realizimi faktik i këtyre fondeve rezulton në masën 814 milion lekë.
[bookmark: _Toc202193270]Tabela nr.4: Shpenzimet e fondit të Rindërtimit akorduar për pushtetin vendor sipas natyrës 
	E  M  Ë  R  T  I  M  I
	Plani i çelur dhe i trashëguar
	Fakti 6 mujor

	
	Viti 2026

	Fondi i Rindërtimit
	5,863
	814

	Shpenzime kapitale (230+231)
	2,530
	187

	Shpenzime operative e mirëmbajtje (602)
	470
	8

	Transferta për familjet dhe individët (604+606)
	2,864
	619


Burimi: Drejtoria e Financave Vendore, Ministria e Financave (2026)
Tabela nr. 5: Realizimi faktik i fondeve të Programit të Rindërtimit sipas bashkive (në mijë lekë)
	NJVQV
	Plani
	Fakti 6 mujor
	Realizimi

	Bashkia Tiranë
	1,857,523
	84,894
	5%

	Bashkia Durrës
	1,034,491
	15,100
	1%

	Bashkia Shijak
	351,759
	88,252
	25%

	Bashkia Kavajë
	214,735
	14,510
	7%

	Bashkia Rogozhinë
	246,189
	16,055
	7%

	Bashkia Krujë
	717,745
	192,358
	27%

	Bashkia Kurbin
	680,946
	332,489
	49%

	Bashkia Lezhë
	95,425
	8,465
	9%

	Bashkia Mirditë
	92,537
	895
	1%

	Bashkia Vorë
	228,503
	47,789
	21%

	Bashkia Kamëz
	343,292
	13,675
	4%

	Total
	5,863,143
	814,481
	14%


Burimi: Drejtoria e Financave Vendore, Ministria e Financave (2026)
Referuar të dhënave sipas njësive vendore, niveli më i lartë i realizimit paraqitet në Bashkinë Kurbin, e cila ka realizuar 332 milion lekë ose 49% të planit vjetor, e ndjekur nga Bashkia Krujë me 192 milion lekë ose 27%, Bashkia Shijak me 88 milion lekë ose 25%, si dhe Bashkia Vorë me 48 milion lekë ose 21% të planit. Ndërkohë, bashkitë me fondet më të mëdha të planifikuara, si Tirana dhe Durrësi, paraqesin nivele më të ulëta realizimi, përkatësisht 5% dhe 1% të planit vjetor.
Tabela nr. 6: Realizimi faktik i fondeve të Rindërtimit sipas kategorive të shpenzimeve (në mijë lekë)
	NJVQV
	Investime
	Operative
	Transferta (604+606)
	Totali realizimit faktik

	Bashkia Tiranë
	84,894
	0
	0
	84,894

	Bashkia Durrës
	6,075
	0
	9,025
	15,100

	Bashkia Shijak
	15,047
	0
	73,205
	88,252

	Bashkia Kavajë
	4,811
	0
	9,698
	14,510

	Bashkia Rogozhinë
	0
	0
	16,055
	16,055

	Bashkia Krujë
	62,831
	8,470
	121,058
	192,358

	Bashkia Kurbin
	0
	0
	332,489
	332,489

	Bashkia Lezhë
	0
	0
	8,465
	8,465

	Bashkia Mirditë
	0
	0
	895
	895

	Bashkia Vorë
	12,789
	0
	35,000
	47,789

	Bashkia Kamëz
	183
	0
	13,492
	13,675

	Total
	186,630
	8,470
	619,382
	814,481


Burimi: Drejtoria e Financave Vendore, Ministria e Financave (2026)
Nga analiza e shpenzimeve sipas kategorive ekonomike rezulton se pjesa më e madhe e fondeve të realizuara gjatë kësaj periudhe është përdorur për transferta korente të brendshme dhe transferta për buxhetet familjare dhe individët, të cilat arrijnë në mbi 619 milion lekë ose rreth 76% të totalit të realizuar. Ndërkohë, investimet kapitale zënë rreth 187 milion lekë ose 23% të totalit, ndërsa shpenzimet operative janë realizuar në masën 8.5 milion lekë, duke zënë një peshë të vogël në strukturën e shpenzimeve të këtij programi. 
Kjo tregon se gjatë 6 mujorit të parë të vitit 2026 fondet e rindërtimit janë orientuar kryesisht drejt mbështetjes së drejtpërdrejtë të familjeve përfituese dhe kompensimit të tyre, ndërsa investimet për objektet dhe infrastrukturën e rindërtimit kanë vijuar me ritme më të moderuara.
Megjithëse Programi i Rindërtimit vijon të mbetet një nga programet më të rëndësishme të financuara nga buxheti i shtetit për njësitë vendore përfituese, niveli i realizimit prej 14% tregon se gjatë gjashtëmujorit të parë progresi financiar ka qenë relativisht i ulët kundrejt planifikimit vjetor. Në këtë kuadër, kërkohet përshpejtimi i proceseve të zbatimit të projekteve, certifikimit të punimeve dhe realizimit të pagesave, me qëllim rritjen e nivelit të përdorimit të fondeve dhe përfundimin sa më shpejt të objekteve dhe ndërhyrjeve të parashikuara në kuadër të Programit të Rindërtimit.

Për vitin 2026 pushteti vendor ka përfituar nga buxheti qendror transfertë të pakushtëzuar (të përgjithshme dhe sektoriale) më të lartë në vlerë, si dhe po realizon të ardhura të veta më të larta se parashikimet fillestare. Në këtë kuadër sfida që paraqitet është, që këto burime financiare të shtuara të materializohen në shpenzime reale për më shumë shërbime dhe investime të kryera në shërbim të qytetarëve. 
Taksë mbi Pasurinë 	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	2880	3026	3075	3126.3	2248	3566	3658.62	3314.16	4573.5200000000004	4722.63	5922.51	Taksë mbi Biznesin e vogël	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	543	234	268	300.8	331	292	39.76	32.479999999999997	46.07	10.15	12.79	Taksa Lokale	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	4702	7668	7578	10030.6	7657	10108	13152.66	12015.6	16212.26	14400.45	28872.42	Në milion

Taksa Lokale	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	4702	7668	7578	10030.6	7657	10108	13152.66	12015.6	16212.26	14400.45	28872.42	Ritmi i rritjes	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	0.34573554665140238	0.63079540621012331	-1.1737089201877934E-2	0.32364740036949069	-0.23663589416385861	0.32009925558312657	0.30121290067273443	-8.6450953647399048E-2	0.34926761876227569	-0.11175554796185105	1.0049665114631832	
Në miliardë

Në përqindje



Taksë mbi Pasurinë 	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	2880	3026	3075	3126.3	2248	3566	3658.62	3314.16	4573.5200000000004	4722.63	5922.51	Ritmi i rritjes	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	0.20050020842017507	5.0694444444444445E-2	1.6192994051553205E-2	1.6682926829268353E-2	-0.280939129322202	0.58629893238434161	2.5973079080201876E-2	-9.4150253374223086E-2	0.37999372389987224	3.2602896674771217E-2	0.25407029557682903	
Në miliardë

Shpenzime për Buxhetin Vendor	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	15366	23946	25892	29156	22340	24336	24735	28957.03	31006.560000000001	36546.61	42223.899999999994	Ritmi i rritjes	

6 mujori 2026	
Paga	Sigurime	Operative	Subvencione	Të tjera korente	Shpenzime Kapitale	19002.8810161	3149.8992910700003	9826.3206303400002	961.40916500000003	1292.36417319	7991.1052678199994	6 mujori 2025	
Paga	Sigurime	Operative	Subvencione	Të tjera korente	Shpenzime Kapitale	16963.971977329998	2809.9999822799996	8693.6828050000004	877.84713474	1250.3260716199977	5950.7720290299994	
Në milion 



Të ardhura nga Pushteti Vendor	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	8125	10928	10921	13457.7	10236	13966	16851.04	15362.24	20831.849999999999	19133.23	34807.72	Ritmi i rritjes	
6M-2016	6M-2017	6M-2018	6M-2019	6M-2020	6M-2021	6M-2022	6M-2023	6M-2024	6M-2025	6M-2026	0.20692216280451575	0.34498461538461539	-6.4055636896046854E-4	0.23227726398681445	-0.23939454735950427	0.36440015631105899	0.2065759702133754	-8.835062999078995E-2	0.3560424781802653	-8.1539565617071888E-2	0.81922864043342403	
Në miliardë

